OzLabs/hebrew-wiki-articles huggingface dataset:
יחסי איטליה–נורווגיה

שגרירות איטליה באוסלו
יחסי איטליה–נורווגיה הם יחסי החוץ בין איטליה ונורווגיה.

== היסטוריה ==
לאחר פירוק האיחוד עם שוודיה בשנת 1905, הייתה ממלכת איטליה אחת המדינות הראשונות שהכירו בנורווגיה כמדינה עצמאית.

מאז תחילת היחסים הדיפלומטיים, למעט תקופת מלחמת העולם השנייה, היחסים בין שתי המדינות היו מעולים באופן מסורתי, לאור העמדות הפוליטיות המשותפות בנושאים בינלאומיים מרכזיים.

המלך הנורווגי הראשון שביקר רשמית באיטליה היה אולף החמישי באפריל 1967, ובעקבותיו באוקטובר 2001 ביקורו הרשמי של בנו הרלד החמישי. בצד האיטלקי, נשיא איטליה קרלו אזליו צ'אמפי ביקר בנורווגיה בספטמבר 2004.

== יחסים כלכליים ==
החברה האיטלקית הגדולה בנורווגיה היא סייפם מקבוצת Eni, העוסקת בכריית נפט גולמי בים ברנץ (במהלך ביקורו באיטליה ב-2001, המלך האראלד החמישי חנך ב-Eni di מילאנו אספקת גז טבעי חדשה מנורווגיה).

== ארגונים בינלאומיים ==
שתי המדינות הן חלק מהארגונים הבינלאומיים העיקריים (האו"ם, נאט"ו, OSCE, מועצת אירופה) ופעילות בכמה משימות בינלאומיות כמו מערב הבלקן, אפגניסטן וחבל חברון (TIPH). איטליה גם משתתפת, כמשקיפה, במועצה הארקטית, מועצת ברנץ האירו-הארקטית ובמועצת מדינות הים הבלטי.

== נציגויות דיפלומטיות ==
* איטליה מחזיקה בנורווגיה שגרירות באוסלו.
* נורווגיה מחזיקה באיטליה שגרירות ברומא.

==קישורים חיצוניים==

== הערות שוליים ==
הבחירות הכלליות בבריטניה 1935

הבחירות הכלליות בבריטניה התרחשו ביום חמישי, 14 בנובמבר 1935 והובילו לרוב גדול (אם כי מופחת מהבחירות הקודמות) של המפלגה השמרנית בהנהגת סטנלי בולדווין. מפלגת הלייבור בהנהגת קלמנט אטלי אמנם לא הרכיבה את הממשלה, אך גדלה באופן משמעותי - הן באחוזי התמיכה בציבוריים והן במספר המושבים בפרלמנט. עם זאת, גדילת הלייבור הייתה לא מאוזנת בהשוואה לבחירות הקודמות, מה שגרם לרבים מחברי הפרלמנט מהמפלגה לאבד את מקומם ובהם מנהיג המפלגה וראש הממשלה רמזי מקדונלד. גם המפלגה הליברלית נחלשה, ומנהיג המפלגה הרברט סמואל איבד את מקומו בבית הנבחרים.

למעשה, בחירות אלו היו האחרונות עד סוף מלחמת העולם השנייה שהגיע כעשור מאוחר יותר. זהו פרק הזמן הארוך ביותר בממלכה מאז 1802 ללא בחירות. בפרק זמן זה ראש הממשלה התחלף פעמיים: בפעם הראשונה לטובת נוויל צ'מברלין בשנת 1937 ובפעם השנייה התפקיד הועבר לווינסטון צ'רצ'יל בשנת 1940.

== תוצאות מלאות ==
{| class="wikitable"
|+
!
!מפלגה
!מספר קולות
!מושבים
|-
| rowspan="4" |ממשלה
|המפלגה השמרנית
|10,025,083
|387
|-
|המפלגה הלאומית-ליברלית
|784,608
|33
|-
|מפלגת העבודה הלאומית
|321,028
|8
|-
|אחרים ועצמאיים
|53,189
|1
|-
| rowspan="6" |אופוזיציה
|מפלגת הלייבור
|7,984,988
|154
|-
|המפלגה הליברלית
|1,414,010
|21
|-
|מפלגת הלייבור העצמאית
|136,208
|4
|-
|המפלגה הלאומנית
|50,747
|2
|-
|המפלגה הקומוניסטית
|27,177
|1
|-
|אחרים ועצמאיים
|46,715
|4
|}

==קישורים חיצוניים==

1935
קטגוריה:1935
פידג'ין גרינלנדית מערבית

פידג'ין גרינלנדית מערבית היא שפת קשר מבוססת גרינלנדית ששימשה בעבר לתקשורת בין האינואיטים של גרינלנד וסוחרים אירופאים. אוצר המילים הוא בעיקר גרינלנדי. אף על פי שמילים משפות גרמאניות שולבו במהלך המגע עם האירופאים, רוב המילים שאינן אינואיטיות הגיעו משפות סחר מקומיות אחרות. לפידג'ין הגרינלנדית המערבית יש דקדוק פשוט מאוד, וצלילים שלא היו מוכרים לצפון אירופאים, כמו r [ʁ] ו-q, אבדו. לדוגמה, orsoq 
"שומן לוויתן" הפך ל-oksok "בייקון". עם זאת, צלילים אחרים אבדו מאז מהגרינלנדית, כגון sh [ʃ] (התמזג עם s בגרינלנדית המודרנית) ואשכולות עיצורים: nigsik הפך ל-nieksik "וו" אבל בגרינלנדית המודרנית הוא nissik.

==לקריאה נוספת==
* Marianne Mithun (2001) The Languages of Native North America, p 593ff
* Hein van der Voort, "Eskimo pidgin", in Arends, Muysken, & Smith (eds), 1995, Pidgins and Creoles: an introduction

==הערות שוליים==

קטגוריה:גרינלנד: שפות
קטגוריה:שפות קריאוליות ופידג'ין
קטגוריה:שפות נכחדות
מצביעי אובמה-טראמפ

הנשיא הנבחר טראמפ בחברת הנשיא היוצא ברק אובמה, 20 בינואר 2017]]
המושג מצביעי אובמה-טראמפ הוא מושג בפוליטיקה האמריקאית אשר מתאר אנשים אשר הצביעו למועמד הדמוקרטי ברק אובמה בבחירות לנשיאות 2008 ובמערכת הבחירות של 2012 אך בבחירות לנשיאות ב-2016 הצביעו למועמד הרפובליקני, דונלד טראמפ. על פי נתונים הכינוי מתאר כ-9% ממצביעי אובמה וכ-13% ממצביעי טראמפ<ref name="bump"></ref>, על פי סקר שערכה קבוצת המחר של קרן הדמוקרטיה בהשוואה לקהל בוחרים אחרים, למצביעי אובמה-טראמפ יש השקפות כלכליות מתקדמות יותר והשקפות חברתיות שמרניות בהשוואה למצביעי המועמדים האחרים<ref></ref>.

חלק מהאנליסטים טענו שלמצביעי אובמה-טראמפ הייתה השפעה גדולה על הבחירות שנערכו ב-2016 מכיוון שהקמפיינים המרכזים נערכו במדינות מתנדנדות שרובם במערב התיכון וכבר בתקופתו של אובמה הוגדרו כ"רפובליקנים של אובמה" (בדומה ל"דמוקרטים של רייגן") וכלל לא היו מצביעים למועמד דמוקרטי אחר<ref name="Levitz"></ref><ref name="cohn"></ref>.

זמן קצר לפני יום הבחירות ב-2016 דווח הניו יורק טיימס "כי מצביעי אובמה מתכננים להצביע לטראמפ מכיוון שהם הרגישו כי הוא מקדם את השינוי לו ייחלו כאשר הצביעו לאובמה"<ref></ref>.

במאמר מערכת שפורסם ב-2017 על ידי מגזין ניו יורק צוין כי על פי סקר כ-75% ממצביעי אובמה-טראמפ תומכים בביטול חוק הגנת החולה וטיפול בר השגה (חוק שנחשב הישג של אובמה ואף זכה לכינוי "אובמה-קר") והחלפתו בחוק שיהיה יותר יעיל ומשתלם.

== הערות שוליים ==

קטגוריה:דונלד טראמפ
קטגוריה:ברק אובמה
קטגוריה:הבחירות לנשיאות ארצות הברית 2016
קטגוריה:טרמינולוגיה של הבחירות לנשיאות ארצות הברית
סוזי ואן האל

הלנה סוזאנה "סוזי" ואן האל (בהולנדית: Helena Suzanna "Suzy" van Hall; 28 באפריל 1907 – 9 ביולי 1978) הייתה רקדנית הולנדית ופעילה במחתרת ההולנדית בתקופת מלחמת העולם השנייה.

== ביוגרפיה ==
היא נולדה בהאג, אחותו הצעירה של הפסל פריץ ואן האל.<ref name="versets"></ref> בשנת 1932 נישאה לסייס קלק. לואן האל היה סטודיו לריקודים בפריז, היא הופיעה שם וגם ערכה סיור הופעות באנגליה, שווייץ ותוניסיה. בני הזוג התגרשו: בין השאר בגלל דרישות הקריירה שלה ובגלל הרומן שלו עם האו-פר שלהם. הם התגרשו בשנת 1938.<ref></ref>

== פעילות במחתרת ==
טופס הרישום של סוזי ואן האל כאסירה במחנה הריכוז הנאצי [[ראוונסבריק]]
ואן האל הייתה מעורבת בפעולות המחתרת ההולנדית במהלך מלחמת העולם השנייה יחד עם אהובה חריט ואן דר פיין.<ref></ref> בשנת 1944 היא נעצרה והורשעה בייצור תעודות זיהוי מזויפות, שוד ועבירות אחרות. היא נשלחה לפיכט, ראוונסבריק, ולבסוף למחנה הריכוז דכאו. ואן האל שוחררה באפריל 1945. ואו דר ווין נרצח על ידי הנאצים. הוא הציל יהודים בתקופת השואה ולימים הוכר כחסיד אומות העולם.

לאחר שחרורה הועסקה על ידי קוס שרגרדוס בהוצאה לאור של הדר-שפיגל. שרגרדוס וואן האל פרסמו ספרים על חריט ואן דר פיין ופריץ ואן האל. ואן האל תרגמה עבור "הדה שפיגל", את ספרו של פול ברונטון "הדרך הסודית" להולנדית.<ref></ref>

היא נפטרה בסנט-סיבראנט בגיל 71.<ref></ref>

== הערות שוליים ==

קטגוריה:האג: אישים
קטגוריה:חברי המחתרת ההולנדית
קטגוריה:רקדניות הולנדיות
קטגוריה:מתרגמים הולנדים
קטגוריה:סופרות הולנדיות
קטגוריה:ילידות 1907
קטגוריה:הולנדים שנולדו ב-1907
קטגוריה:נפטרות ב-1978
המשרד לטרור ומודיעין פיננסי

המשרד לטרור ומודיעין פיננסי (באנגלית: The Office of Terrorism and Financial Intelligence; בראשי תיבות: TFI) היא סוכנות של מחלקת האוצר של ארצות הברית שהוקמה בשנת 2004<ref name="Cohen04022014"></ref>, הסוכנות אחראית על צמצום השימוש במערכות פיננסית לפעולות בלתי חוקיות על ידי פושעים וטרוריסטים, החל מפעולות של הלבנת הון, סחר בסמים ועוד איומים ופעולות שמוגדרים כאיום על הביטחון לאומי, מלבד זאת משרד הטרור והמודיעין הפיננסי מפוקח על ידי מזכיר מחלקת האוצר לטרור ומודיעין פיננסי ומאז הקמתו בשנת 2004 ומופעל על ידי שלושה מזכירים: סטיוארט לוי, דייוויד ס. כהן ואדם ג'יי שובין.

הסוכנות מפקחת על משרד המודיעין והניתוח, המשרד לבקרת נכסי חוץ, המשרד לחילוט נכסים וכן משרדים רבים אחרים<ref></ref>.

== ראו גם ==
* הרשות לאיסור הלבנת הון ומימון טרור
* המטה הלאומי ללוחמה כלכלית בטרור

==קישורים חיצוניים==
* 

== הערות שוליים ==

קטגוריה:מחלקת האוצר של ארצות הברית
חרטומית בנגלית

חרטומית בנגלית (שם מדעי: Rostratula benghalensis) היא מין של עוף מים ממשפחת המקוריתיים שבסדרת החופמאים. החרטומית מצוי בביצות לאורך אפריקה, דרום אסיה ודרום-מזרח אסיה. לעיתים היא חולפת בישראל.

החרטומית היא עוף קטן באורך 25 עד 28 סנטימטרים, והיא דומה לבני הסוג חרטומית ממשפחת החרטומניים. היא בעלת מקור ארוך, עיניים גדולות מוקפות בטבעת שחורה שסביבה כתמים לבנים מוקפים פסים שחורים. שאר הפנים והצוואר בעלי גוון חום ערמוני, הבטן לבנה והגב והכנפיים אפורים בהירים עם סרטוטים מעליהם. בניגוד לזכר הנקבה גדולה יותר אך גם חיוורת יותר בצבעיה הבהירים שצבעם אפור-בהיר, צבעים העוזרים להסוואתה בינות לצמחייה והבוץ.

החרטומית נוהגת לדשדש במים רדודים בבוץ ובהם לחפש חרקים, סרטנים קטנים, תולעים ורכיכות וגם מזרעים והמקור הארוך והדק מותאם לשלוף יצורים במהירות מהבוץ. היא חיה בבדידות או בזוגות ולעיתים בקבוצות קטנות של עד 12 פרטים.

החרטומית מקננת על גבי צמחייה ליד גדת נהר או בריכה כשתקופת הרבייה היא בין אפריל ליולי. בניגוד למרבית העופות, הנקבה היא זו שמזדווגת עם זכרים רבים, אשר מטפלים בצאצאים במקומה. הצעירים מתחילים לגדל פלומה כהה ומאבדים אותה בבגרותם. אבותיהם מטפלים ומזינים אותם ואף מעופפים איתם, צמודים מתחת לכנפיהם.

==תת-מינים==
* Rostratula benghalensis australis
* Rostratula benghalensis benghalensis

==קישורים חיצוניים==

* 

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:מקוריתיים
קטגוריה:הודו: עופות
קטגוריה:בנגלדש: עופות
קטגוריה:ארץ ישראל: חופמאים
קטגוריה:בעלי חיים שתוארו ב-1758
רוסטרטולה

רוסטרטולה (שם מדעי: Rostratula) היא סוג של עופות מים ממשפחת המקוריתיים שבסדרת החופמאים הכולל 2 מינים בעלי מקור דמוי-חרטום ארוך. הם חיים בביצות ברחבי אפריקה, דרום אסיה ואוסטרליה. זהו הסוג הגדול במשפחה, לצד המין היחידי בסוגו מקורית אמריקנית.

המינים של סוג זה מזכירים את החרטומית ממשפחת החרטומניים, אך הם בעלי טבעות שחורות סביב העיניים, צבעים ראוותניים, והם בעלי דו-צורתיות זוויגית בולטת. הנקבות גדולות מהזכרים, אך גם בהירות מהם והן מזדווגות עם זכרים רבים, המטפלים לבד בקן ובצאצאים המוסווים בצמחייה.

סוג זה מצוי לאורך ביצות, בריכות ומקווי מים רדודים בהם הם מדשדשים ושולפים עם מקורם חרקים, רכיכות, תולעים וזרעים. לרוב הם חיים בגפם או בזוג ולעיתים בקבוצות קטנות.

==מינים==
* חרטומית בנגלית (Rostratula benghalensis)
* חרטומית אוסטרלית (Rostratula australis)
* Rostratula minator - נכחד

==קישורים חיצוניים==

קטגוריה:בעלי חיים שתוארו ב-1816
קטגוריה:טקסונים שתוארו בידי לואי-פייר וייו
קטגוריה:מקוריתיים
מקורית אמריקנית

מקורית אמריקנית (שם מדעי: Nycticryphes semicollaris) היא מין של עוף מים ממשפחת המקוריתיים החיה באמריקה הדרומית, והיא העוף היחיד בסוגו והמין היחיד במשפחה שאינו שייך לסוג רוסטרטולה.

==תיאור==
המקורית מגיעה לאורך 19 עד 23 סנטימטרים ולמשקל 65 עד 86 גרם בממוצע. בניגוד לקרובי משפחתה היא חסרת דו-צורתיות זוויגית, והזכרים והנקבות בעלי גוני ראש וחזה בצבע חום-כהה, מקור כתום דק וארוך והגב אפור-חום כהה כשהבטן והצידיים לבנים. הרגליים ארוכות ובהירות ובעלות קרומי שחייה. היא קוראת בקריאות חרישיות יחסית בינות לצמחיית הביצות.

המקורית חיה לאורך גדות מים וביצות, גדות נהר או באחו מוצף מדרום ברזיל, פרגוואי, אורוגוואי ועד לצ'ילה וארגנטינה. לרוב היא פעילה לבדה או בזוגות אך גם בקבוצות קטנות. היא מדשדשת בביצות בעזרת מקורה ומחפשת חרקים, רכיכות, תולעים וזרעים במים וחוטפת אותם בעזרת המקור הדק והארוך.

מין זה הוא מונוגמי וזוג הורים מטפלים יחד באפרוחיהם. הם מקננים על קרקע רדודה בקרבת המים מקן עשוי צמחייה והנקבה מטילה 2 עד 3 ביצים. המקורית נוהגת להתרבות בקבוצה קולוניאלית, מה שתורם להרחקת טורפים מהביצים.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1816
קטגוריה:טקסונים שתוארו בידי לואי-פייר וייו
קטגוריה:מקוריתיים
קטגוריה:פרגוואי: עופות
קטגוריה:אורוגוואי: עופות
קטגוריה:עופות יחידים בסוגם
רעידת האדמה בים האגאי (2020)

ביום שישי, 30 באוקטובר 2020, התרחשה בים האגאי רעידת אדמה בעוצמה של M<sub>w</sub> 7.0, כ-14 ק"מ צפונית-מזרחית לאי סאמוס שביוון.

בטורקיה נהרגו 113 בני אדם, כולל מוות אחד בגלל צונאמי<ref></ref> ו-1,036 נוספים נפצעו. ביוון נהרגו שני בני אדם ו-19 נוספים נפצעו קל.

איזמיר שבטורקיה, נפגעה קשות מרעידת האדמה. עשרות מבנים בעיר נפגעו או התמוטטו לחלוטין. כנסיית הבתולה מרי בקרלובאסי, יוון, קרסה חלקית.

==רקע גאולוגי==

==קישורים חיצוניים==

== הערות שוליים ==

2020
קטגוריה:יוון: אסונות
אגאי
קטגוריה:הים האגאי
קטגוריה:צונאמי
קטגוריה:2020 בטורקיה
קטגוריה:2020 ביוון
מאוזוליאום סלאח א-דין

המאוזוליאום של סלאח א-דין (בערבית: ضريح صلاح الدين الأيوبي) הוא מקום מנוחתו וקברו של הסולטאן האיובי סלאח א-דין. המבנה צמוד למסגד אומיה בדמשק שבסוריה.<ref name="MWNF"></ref> הוא נבנה בשנת 1196, שלוש שנים לאחר מותו של סלאח א-דין.<ref>Mannheim, 2001, p.88.</ref> במקור, מתחם הקבר כלל את קבריהם של סלאח א-דין ושל מדרסה אל-עזיזיה, שנותרו מהם רק שרידים מעטים: כמה עמודים וקשת פנימית הסמוכה לקבר סלאח א-דין.<ref name="madainsaladin"></ref>

במאוזוליאום נמצאים כיום שני סרקופגים: האחד עשוי עץ, שאמור להכיל את שרידי סלאח א-דין, והשני עשוי שיש, נבנה כמחווה לסלאח א-דין בסוף המאה ה-19 על ידי הסולטן העות'מאני עבדול חמיד השני ושוחזר מאוחר יותר על ידי קיסר גרמניה וילהלם השני.<ref name="Saladin 2011">Saladin, 2011, Anne-Marie Edde, Caption to Picture</ref><ref>Man, 2015, p.264.</ref> יחד עם סרקופג השיש, הניח וילהלם השני, גם זר ברונזה מוזהב על סרקופג השיש, שהוסר אחר כך על ידי פייסל הראשון או לורנס איש ערב שהפקידו אותו מאוחר יותר במוזיאון המלחמה האימפריאלי.

== גלריה ==
<gallery>
קובץ:Damascus-53.jpg|צילום מסביבות 1900 של סרקופג השיש שנבנה על ידי הסולטאן העות'מאני עבדול חמיד השני ושוחזר מאוחר יותר על ידי וילהלם השני<ref name="Saladin 2011"/>
קובץ:Entrance to Saladin's Mausoleum .jpg|כניסה למאוזוליאום סלאח א-דין בשנת 2019
קובץ:Saladin's Original Tomb 2019.jpg|הקבר המקורי של סלאח א-דין בשנת 2019
קובץ:Courtyard of Saladin's Tomb.jpg|חצר מאוזוליאום סלאח א-דין 2019
קובץ:Tomb of Saladin.JPG|קירות מאוזוליאום עם אריחים שנוספו בעידן העות'מאני.
</gallery>

== לקריאה נוספת ==
<div class="mw-content-ltr">
* 
* 
* 
</div>

==קישורים חיצוניים==

== הערות שוליים ==

קטגוריה:סלאח א-דין
קטגוריה:דמשק: מבנים
קטגוריה:מאוזוליאומים
קטגוריה:דמשק: היסטוריה
קטגוריה:האימפריה העות'מאנית: מבנים
רפושקה

רפושקה (בהונגרית: Raposka) הוא כפר קטן על גדות אגם בלטון במחוז וספרם שבמרכז הונגריה.

ברפושקה חיו שלושה יהודים בשנת 1880.

==קישורים חיצוניים==

==הערות שוליים==

קטגוריה:הונגריה: כפרים
ג'ון בגנולד ברג'ס

ג'ון בגנולד ברג'ס (באנגלית: John Bagnold Burgess; 21 באוקטובר 1829 – 2 בנובמבר 1897) היה אמן אנגלי הידוע בציוריו של סצינות היסטוריות וז'אנריות, בעיקר בספרד.<ref>Dictionary of National Biography, 1901, pp. 333-5.</ref>

== ביוגרפיה ועבודה ==
ברג'ס נולד בצ'לסי, בלונדון, והיה בנו של הנרי ויליאם ברג'ס, צייר הנוף של ויליאם הרביעי, וחלק ממשפחה של כמה דורות של אמנים מכובדים (ראה להלן "משפחה"). הוא התחנך ב"בית הספר לדקדוק ברומפטון", ולאחר מות אביו כשהיה בן 10, קיבל הכשרה לאמנות מויליאם צ'ארלס רוס, צייר המיניאטורות – שהיה חבר של אביו. בשנת 1848 הוא למד בבית הספר לאומנויות של ג'יימס מתיוס ליי בסוהו. בשנת 1850 הציג תמונה באקדמיה המלכותית לאמנויות ובשנת 1849 נכנס לבתי הספר של האקדמיה וזכה במדליית המחלקה הראשונה לציור מהחיים. כל שנה משנת 1852 ועד מותו, ברג'ס היה תורם שנתי לתערוכות האקדמיה.

ברג'ס החל את הקריירה שלו בציור דיוקנאות ועבודות ז'אנריות, לפני שנסע לספרד בשנת 1858, בליווי חברו האמן אדווין לונג – שיהפוך לחברו לטיולים לציור בעתיד. במשך שלושים השנים הבאות היה ברג'ס מבקר כל שנה בספרד, לעיתים קרובות בילה ימים עם איכרים ספרדים, חי את חייהם ואכל את מזונם. הוא נסע גם למרוקו לפחות פעם אחת.

בשנת 1860 הוא התחתן עם סופיה, בתו של רוברט טרנר מגרנתאם, לינקולנשייר.

ההצלחה הגדולה הראשונה של ברג'ס הייתה "בראבו טורו" בשנת 1865. כמה מיצירותיו החשובות האחרות הן "נגנב על ידי הצוענים" (1868), "ילד הפלא" (1875), ו"קבצנים בספרד" (1877). ביוני 1877 נבחר ברג'ס לעמית של האקדמיה המלכותית. ציורים נוספים הם "כותב המכתבים" (1882), "ההתעסקות בחתונה" (1884), "יצרני הסיגריות" (1887), ו"חופש העיתונות" (1890),<ref></ref> שהיה ציורו של ברג'ס כעבודת דיפלומה לאחר שנבחר כחבר מן המניין באקדמיה המלכותית בשנת 1889. בין השנים 1850–1897 הציג ברג'ס שבעים ושלוש תמונות באקדמיה המלכותית, חמש עשרה במוסד הבריטי, ושלושים או ארבעים במוסדות אחרים.

הוא נפטר ב־12 בנובמבר 1897 בביתו ברחוב פינצ'לי רוד 60, לונדון, ונקבר בבית העלמין בפדינגטון בווילסדן.

== משפחתו ==
ג'ון הגיע ממשפחה של ציירים בולטים: אביו היה ה.ו. ברג'ס, צייר נוף של המלך ויליאם הרביעי. סבו ויליאם ברג'ס (1749–1812), צייר פורטרטים. סבא רבא תומאס ברג'ס (1786) היה מורה של תומאס גיינסבורו. הוא היה אחיינו של ג'ון קארט ברג'ס (1798–1863), צייר פרחים ונוף, ותומאס ברג'ס (1784? –1807), צייר נוף.<ref>Magazine of Art, volume 5, 1882.</ref>

== גלריה ==
<gallery mode="packed" heights="180">
File:A Neapolitan Dancer. John Bagnold Burgess (1830-1897). Oil on canvas. 66 x 48.3cm.jpg | רקדנית נפוליטנית
File:John Bagnold Burgess - Girl with a blue bow.jpg | נערה עם קשת בשיער
File:Herbert Spencer by John Bagnold Burgess.jpg | הרברט ספנסר
File:John Bagnold Burgess - A Modern Saint Francis.jpg | סנט פרנסיס המודרני
File:A Spanish letter writer.jpg | כותב מכתבים ספרדי
File:The professor and his pupil.jpg | הפרופסור והסטודנט
</gallery>

== קישורים חיצוניים ==

== הערות שוליים ==

קטגוריה:ציירים בריטים
קטגוריה:בריטים שנולדו ב-1829
קטגוריה:בריטים שנפטרו ב-1897
ברחובות שלנו

"ברחובות שלנו" הוא סינגל של להקת הפופ רוק הישראלית משינה, אשר נכלל באלבום משינה 3.

== רקע ==
את השיר כתב יובל בנאי, סולן הלהקה, ואת הלחן לשיר כתבו כל חברי הלהקה יחד עם ראובן שפירא, מפיק האלבום.

השיר הוצג כמועמד למצעדי הפזמונים השבועיים ב-14 בספטמבר 1988 וצעד שם 13 שבועות, כשבשיאו הגיע למקום השישי. במצעד הפזמונים העברי השנתי של התחנה, דורג השיר במקום ה-38. משינה זכתה בתואר "להקת השנה" במצעד זה.

במאי 1994 יצאה גרסת כיסוי בביצועה של יהודית רביץ לשיר, אשר הוקלטה במסגרת המופע "סטנדרד מקומי" בפסטיבל "ג'אז, סרטים ווידאוטייפ".<ref></ref>

ב-4 באפריל 2024 הוציאה חבורת זהו זה! גרסת כיסוי לשיר.<ref></ref>

== קישורים חיצוניים ==

* [https://www.nli.org.il/he/items/NNL_MUSIC_AL990052457260205171/NLI לדף השיר] באתר הספרייה הלאומית

== הערות שוליים ==

קטגוריה:שירי 1988
קטגוריה:סינגלים מ-1988
קטגוריה:שירי משינה
קטגוריה:שירים בעברית
קטגוריה:שירים על רחובות
רוופילפ

רוופילפ (בהונגרית: Révfülöp) הוא כפר על גדות אגם בלטון במחוז וספרם שבמרכז הונגריה. לאור קרבתו לאגם, הכפר הפך לאתר נופש פופולרי בהונגריה.
כמו כפרים רבים באירופה גם ברוופילפ מספר התושבים נמצא בירידה. כך, בשנת 1990 חיו בכפר 1,334 תושבים, ובשנת 2020 רק 1,100 תושבים.

ברוופילפ חיו 17 יהודים בשנת 1941.

==קישורים חיצוניים==

* 

==הערות שוליים==

קטגוריה:הונגריה: כפרים
שלפלד

שלפלד (בהונגרית: Salföld) הוא כפר קטן במחוז וספרם שבמרכז הונגריה.
כמו כפרים רבים באירופה גם בשלפלד מספר התושבים נמצא בירידה. כך, בשנת 1990 חיו בכפר 88 תושבים, ובשנת 2020 רק 62 תושבים.

==יהודי שלפלד==
בשלפלד חיו יהודים בתקופות זמן שונות.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|6
|
|-
|1880
|7
|503
|-
|1941
|1
|727
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
נמל התעופה הבין-לאומי ולנה

נמל התעופה הבין-לאומי ולנה (באנגלית: Velana International Airport (VIA)) הוא נמל התעופה הראשי ושער הכניסה המרכזי של האיים המלדיביים, הנמצא בצפון אטול מאלה באזור הבירה מאלה.

==היסטוריה==
נמל התעופה נפתח בתחילה ב-19 באוקטובר 1960 כמנחת קטן הבנוי על בסיס משטח פלדה ונקרא Hulhulé Airport, כאשר שימושו היה בעיקר למטרות צבאיות. הטיסה המסחרית הראשונה הייתה של אייר ציילון ב-10 באפריל 1962 והטיסה הראשונה של מטוס השייך לאיים המלדיביים נחתה ב-9 באוקטובר 1974.

עם עליית התיירות שהחלה בשנת 1972 הייתה זקוקה המדינה לשדרוג של נמל התעופה, וב-11 בנובמבר 1981 שינתה את שמו ל"Malé International Airport". בשנת 1994 נפתחה החברה שמתפעלת את נמל התעופה (MACL) ומונתה ישירות על ידי נשיא האיים המלדיביים . ב-26 ביולי 2011 שונה השם ל"Ibrahim Nasir International Airport" לזכרו של איברהים נאסיר שהיה הנשיא השני של המלדיביים ומייסדו של נמל התעופה. ב-1 בינואר 2017 מותג נמל התעופה מחדש ושמו שונה ל-Velana International Airport על שם בית המשפחה של איברהים נאסיר וכחלק מהתוכנית הכלכלית האסטרטגית החדשה של הנשיא עבדולה יאמין.

==מאפיינים כלליים==
נמל התעופה נמצא בגובה 2 מטר מעל גובה פני הים ויש לו שני מסלולי אספלט. יש לו שלושה טרמינלים: לטיסות בינלאומית, לטיסות פנים ארציות וכן עבור מטוסים הנוחתים על המים.

משרדי חברת התעופה טרנס מלדיביאן איירוויז נמצאים כמו כן בתוך נמל התעופה.

==קישורים חיצוניים==

* 
* [https://maldives.org.il/טיסות-למלדיביים-המדריך-המלא טיסות למלדיביים – המדריך המלא], באתר "המדריך המלא - האיים המלדיביים".

==הערות שוליים==

ולנה
קטגוריה:האיים המלדיביים
No Nut November

מפגינת תנועת שינוי האקלים נושאת שלט המאזכר את האתגר.]]
No Nut November (בתרגום חופשי לעברית: נובמבר ללא גמירה; מכונה בעברית: חשוון ללא פקאן או חשוון ללא אגוז) הוא אתגר אינטרנטי בו המשתתפים מתנזרים ממין במהלך חודש נובמבר. ההתנזרות כוללת הימנעות מאוננות ואורגזמה.

== היסטוריה ==
אף על פי ש-No Nut November במקור היה אמור להיות אתגר סאטירי, חלק מהמשתתפים טענו כי לחוסר באורגזמה ואי צפייה בפורנוגרפיה יש יתרונות בריאותיים. הערך על האתגר הועלה ב-2011 למילון האורבני וב-2017 האתגר צבר פופולריות ברשתות החברתיות. האתגר מתקשר לקהילת "NoFap" באתר Reddit, אשר מעודדת את משתמשיה להתנזר מאוננות. קהילת ה-Reddit אשר הוקדשה לאתגר, , גדלה מ-16,500 אנשים בנובמבר 2018 ל-137,000 אנשים בנובמבר 2022.

בעברית, האתגר מכונה חשוון ללא פקאן או חשוון ללא אגוז. החשוון נבחר מכיוון שלרוב חודש חשוון בלוח השנה העברי חופף עם חודש נובמבר בלוח השנה הלועזי והפקאן/אגוז נבחרו כיוון שזהו התרגום המילולי למילה האנגלית "nut", אשר לה הפירוש "לגמור" או "גמירה".

=== Destroy Dick December ===
Destroy Dick December (מילולית: דצמבר הריסת זין) הוא אתגר אינטרנטי הומוריסטי המתקשר ל-No Nut November בכך שהוא מהווה אתגר המשך עם מטרה הפוכה. אתגר זה, שנמשך לאורך כל חודש דצמבר מעודד את המשתתפים להשתתף ולהגביר את פעילותם המינית כמו יחסי מין ואוננות, לאחר מחסור בפעילות מינית עקב האתגר הקודם. בכל יום, המשתתפים באתגר מגיעים לאורגזמה כמספר היום בחודש - מ-1 בדצמבר בו המשתתפים מגיעים לפורקן פעם אחת ועד ל-31 בדצמבר בו המשתתפים מגיעים לפורקן 31 פעמים באותו היום, בסך הכל באתגר זה המשתתפים אומרים לגמור במהלך חודש דצמבר כ-496 פעמים.

== חוקי האתגר ==

* אין להגיע לאורגזמה.

* אורגזמה ללא שפיכה גם נחשבת לפסילה (למרות שם האתגר).

* מותר לאונן ולקיים יחסי מין ללא פורקן מיני, ומותר לצפות בפורנו. נוזל טרום-שפיכה לא נחשב לפסילה.

* אין צבירת פסילות - לאחר פסילה אחת המשתתף יוצא מהאתגר. כיום אין פרצות דרך שמאפשרות למשתתף "לגמור" בנובמבר בלי להיפסל.

* קרי לילה לא פוסל את המשתתף, שכן הדבר נעשה בלי שליטה.
* האתגר מתחיל ונגמר לפי אזור הזמן בו נמצא המשתתף בתחילת החודש ובסוף החודש.

== ביקורת ==
לאחר שמספר ידוענים, כמו היוטיובר הימני פול ג׳וזף ווטסון , קידמו ופרסמו את האתגר, העיתונאי איג'יי דיקסון מהמגזין רולינג סטון העריך כי האתגר מתקשר לימין הרדיקלי. מגזין Vice ביקר את האתגר לאחר שבשנת 2018, העוקבים בטוויטר של האתר הפורנוגרפי xHamster שלחו איומים לחברה.

חלק ממאמיני תאוריית הקונספירציה QAnon משתתפים באתגר האינטרנטי כדי להשתחרר מההשפעה של הפורנגורפיה שהיא לראייתם "הנשק היהודי להשמדת הגזע הלבן". במקומות רבים באינטרנט הנכשלים באתגר מסומנים בתמונה של "coomer", המייצגת כביכול את הרישול הכללי והדעיכה הקוגניטיבית המאפיינים מכורים לפורנוגרפיה. גם לתרבות זו של התנזרות ממין ובעיקר מאוננות יש שורשים אנטישמיים מוקדמים, כמו הדרישה מחברי נוער היטלר להימנע מאוננות. על פי חוקרים, שיטות אלו בשימוש על ידי משטרים פשיסטיים גם כאמצעי שליטה וגם כאמצעי לגיוס פעילים.

== ראו גם ==
* ההתערבות

== קישורים חיצוניים ==

* [https://knowyourmeme.com/memes/no-nut-november No Nut November] באתר Know Your Meme 
* [https://www.reddit.com/r/nonutnovember/ קהילת No Nut November] באתר Reddit 
* אלן סקוט, [https://metro.co.uk/2018/11/14/what-is-no-nut-november-8137643/ ], באתר מטרו UK, 14 בנובמבר 2018 
* 
* 
* 

== הערות שוליים ==

קטגוריה:אתגרים ומשחקים: תופעות אינטרנט
הלן ת'ורינקרופט

הלן ת'ורינקרופט (באנגלית: Helen Thornycroft; 1848 – 11 בנובמבר 1937) הייתה ציירת צבעי מים אנגלייה בתקופה הוויקטוריאנית.<ref></ref>

== ביוגרפיה ==
היא נולדה בלונדון והייתה חברה במשפחת הפסלים ת'ורניקרופט, שכללה את סבה מצד האם ג'ון פרנסיס, אביה תומאס ת'ורינקרופט, אמה מרי ת'ורינקרופט ואחיה הצעיר חמו ת'ורינקרופט. אחיותיהם של חמו והלן אליס (1844–1906) ותרזה (1853–1947) היו גם אמניות. אדמונד גוסה היה קרוב משפחה מנישואיו. (למשפחה היו קשרים מרובים וחזקים עם עולם האמנות האנגלי של המאה התשע עשרה. תרזה ת'וריקרופט ואלן תורניקרופט גוס למדו ציור אצל פורד מדוקס בראון.).

אחיה של הלן, ג'ון אייזיק ת'ורניקרופט, החל את קריירת בניית הספינות שלו בבניית מנוע קיטור בבית בשנות העשרה המאוחרות שלו. הלן, שכונתה "נלו", הייתה לפי הדיווחים "העוזרת היחידה שלו" במאמץ זה. בזמן שעזרה לג'ון אייזק, היא "כמעט התקרקפת"<ref></ref> כששערה הסתבך במכונות. היא סיפרה את שערה לקצר מכאן ואילך, בניגוד למנהג השולט.

הלן, חמו, אליס ותרזה הוכשרו כולם בבתי הספר של האקדמיה המלכותית החל משנות ה-60 של המאה ה-19, כשהמוסד החל לקבל סטודנטיות. על מועד ונסיבות כניסתה של הלן קיימת מחלוקת: לפי דיווח אחד, היא הגישה בקשה בשנת 1862, אך נדחתה על ידי סר אדווין לנדסייר בגלל גילה (היא הייתה אז בת 14). הלן התחילה כפסלת כמו הדורות הקודמים במשפחתה. היא הציגה פסל של אופליה בתערוכת הקיץ של האקדמיה המלכותית בשנת 1864. עם זאת, תוך שנה-שנתיים היא נטשה את הפיסול כדי להתרכז בציור.

הלן נסעה לאירופה עם חמו ואליס בשנת 1871. האחים למדו אומנות ודגמו זה לזה בשנות ה-1870. כתבי היד של חמו, שנשמרו בתקופה זו, מספקים עדויות רבות בענייני המשפחה. לפי דפיו של חמו, הלן הצעירה נהנתה מאספקת אנרגיה טבעית רבה. כתבי היד שלו מתעדים ערב כשהשניים צעדו הביתה בשעה 2:00 לפנות בוקר; הלן הייתה מוכנה כבר ב־6:30 לצאת לשחייה, ואז עבדה בבית הספר המלכותיים של האקדמיה עד השעה 14:00.

"הלן הייתה אמנית פורה ומחויבת יותר מאחיותיה" - בסוף שנות השמונים של המאה ה-19 היה לה סטודיו משלה ודירה משלה, מה שהיה שוב יוצא דופן באותה תקופה. היא התפרסמה בעיקר כציירת פרחים, ז'אנר שהיה קשור לנשים; ובכל זאת היא עבדה גם בז'אנרים אחרים, כולל נוף ודיוקנאות.

ת'ורניקרופט הציגה את עבודותיה בארמון לאמנויות יפות בתערוכה הקולומביאנית העולמית בשנת 1893 בשיקגו, אילינוי.<ref></ref>

היא בילתה עשור (1899–1909) כסגנית נשיא אגודת האמניות.

היא מעולם לא התחתנה.

== גלריה ==
<gallery mode="packed" heights="190">
File:Helen Thornycroft - A still life of tulips in a glass vase, 1891.jpg | צבעונים

File:Helen Thornycroft - Honeysuckle; portrait of a young woman, her hair interwoven with honeysuckle and dog roses.jpg | דיוקן של צעירה

File:Helen Thornycroft - One two three and away, 1872.jpg | מוכנים-צא

File:Helen Thornycroft - Portrait of a lady, head and shoulders in a white dress.jpg | דיוקן של נערה

File:Helen Thornycroft - Queen Victoria's Diamond Jubilee procession passing over London Bridge, 1897.jpg | מצעד היובל של המלכה

File:Helen Thornycroft - The trial of Theseus, 1889.jpg | תזאוס
</gallery>

==קישורים חיצוניים==

== הערות שוליים ==

קטגוריה:ציירות בריטיות
קטגוריה:ילידות 1848
קטגוריה:בריטיות שנפטרו ב-1937
קטגוריה:בריטים שנפטרו ב-1937
רציתי שזה יכאיב

"רציתי שזה יכאיב" הוא סינגל של הזמרת הישראלית רוני דלומי, שיצא לאור ב-18 באוקטובר 2020, על ידי חברת התקליטים טדי הפקות.

== רקע וכתיבה ==
השיר נכתב והולחן על ידי דלומי, ביחד עם ג'וני גולדשטיין ורון ביטון, והופק על ידי גולדשטיין, והוא בסגנון הפופ הלטיני, שאפיין את אלבומה הראשון, "קצת אחרת". על השיר אמרה דלומי: "באחד הגלגולים שלי חייתי בוודאות בספרד או דרום אמריקה. התרבות הזו עם המוזיקה מוצאת את דרכה ללב שלי בכל פעם מחדש - אז אני חוזרת אליה עם כל החוויות, הידע והכלים שצברתי מאז האלבום הראשון שהיה לטיני גם הוא. הפעם זה קורה יחד עם ג'וני גולדשטיין ורון ביטון - וזה גם נשמע ככה".

== וידאו קליפ ==
הווידאו קליפ של השיר פורסם בערוץ היוטיוב של דלומי בסמוך לצאת הסינגל עצמו, ובוים על ידי אינדי חאיט.

== ביקורת ==
דודי פטימר ממעריב אונליין העניק לשיר ביקורת חיובית, באומרו: "דלומי בחרה להגיש פופ קצבי וקליט שתפור היטב למידותיה הקוליות, עם בתים דביקים ופזמון ממכר שמהשנייה הראשונה כיף לגמוע את צליליהם שוב ושוב ושוב ושוב. נראה כי ההמתנה לשיר חדש של דלומי היה שווה שכן מדובר באחד השירים הטובים שלה שאין ספק שהוא יהפוך ללהיט ענק עבורה". גם רועי הכהן ממאקו ציין את השיר לחיוב, ואמר כי "הכל פה מדויק – הטקסט הכריזמטי, הקליפ האסתטי, וחשוב מכל – הוייב הלטיני. כל אמן פופ אחר שילך לכיוון הזה עלול להדליק אצל המאזין נורה אדומה של אחד שרוכב על טרמפ הז'אנר המצליח ביותר של השנים האחרונות, אבל רוני דלומי יודעת טוב מאד שהיא עשתה את זה קודם".

== הצלחה ==
השיר הגיע היישר אל המקום השני במצעד השבועי של מדיה פורסט, ובשיאו הגיע למקום הראשון.

== מיקומי שיא ==

== קישורים חיצוניים ==
* [https://www.nli.org.il/he/items/NNL_MUSIC_AL997009223484005171/NLI לדף השיר] באתר הספרייה הלאומית

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי רוני דלומי
קטגוריה:שירים בעברית
קטגוריה:שירים שנכתבו על ידי רון ביטון
קטגוריה:שירים שנכתבו על ידי רוני דלומי
קטגוריה:שירים שהופקו על ידי ג'וני גולדשטיין
קטגוריה:שירי פופ לטיניים
קטגוריה:סינגלים שהגיעו למקום הראשון במצעד העברי של מדיה פורסט
סובחי ברכאת

סוּבְּחִי בָּרְכָאת (בערבית: صبحي بركات الخالدي; תרגום מדויק: צֻבְּחִי בָּרַכָאת א-חַלְדִי; 1889 – 1939) היה פוליטיקאי סורי. תחת שלטון המנדט הצרפתי על סוריה ועל לבנון, הוא כיהן כנשיא הראשון של הפדרציה הסורית (29 ביוני 1922 עד 1 בינואר 1925) וכנשיא הראשון של מדינת סוריה (1 בינואר 1925 עד 21 בדצמבר 1925).

== ביוגרפיה ==
מקורו במשפחה טורקית אשר דרך השפעתה החל בקריירה אזרחית ולאחר מלחמת העולם הראשונה והקמת הממלכה הערבית של סוריה הוא שירת כנציג של אנטיוכיה בקונגרס הלאומי הסורי. מאוחר יותר בהקמת המנדט הצרפתי על סוריה הוא הפך לנשיא הפדרציה הסורית, משנת 1924 הפך גם נשיא מדינת סוריה.

בעת שלטונו קבע את דמשק לבירתו אך לא פעל לחיזוק התנגדות לאומית סורית נגד השלטון הצרפתי עקב העובדה שהמדינה הייתה מפורקת מבחינת חלוקה מנהלית ואף שלטון פנימי היה בעייתי שכן סובחי דיבר את השפה הערבית במבטא טורקי, דבר אשר הקשה על הקשר בין הממשל והעם (אמו דברה טורקית במקורה) ומפלגת העצמאות הסורית רק נוסדה בזמן זה.

למרות חוסר יכולתו, סובחי נהג לתמוך בהפגנות, מחאות ואף מרידות לאומיות פאן-ערביות ברחבי סוריה, לבנון, עיראק ומצרים. פועלו החשוב ביותר היה כאשר איחד את מדינת חלב ומדינת דמשק למדינת סוריה. בשנת 1925 סובחי התפטר מהנשיאות בפעולה הפגנתית נגד הממשלה הצרפתית על ניהולה במצבן של מדינת העלווים ומדינת ג'בל א-דרוז (אשר על הפעילות האנטי-רפורמיסטית של הממשלה הצרפתית בהן החלו תושביהן את המרד הסורי הגדול).

צרפת למעשה התנגדה לחיבור המדינות הדרומיות עם הרפובליקה הסורית מחשש שמאוחר יותר סוריה תפעל לסיפוח של לבנון הגדולה אשר השיגה עצמאות זמן קצר לפני כן. ברכאת ניסה להקים מפלגה חוקתית הבנויה על יסודות החילון של מוסטפא כמאל אטאטורק, בשנת 1928 הוא נבחר לקבלת מושב בחלב אך שנתיים מאוחר יותר, עם היחלשות המפלגה הוא עזב את התפקיד.

ברכאת היה נשוי להאליד; בתם סוהילה מוקביל התחתנה עם הפוליטיקאי הטורקי רפיק קורלטאן ובתם זהרה התחתנה עם הפוליטיקאי הטורקי ואהיט מליג הלפוגלו. בשנת 1931 עבר ברכאת ניסיון התנקשות פוליטית בידי רדיקלים בעודו שהה בביירות. הוא הצטרף בשנת 1934 אל האופוזיציה השמאלנית ומאוחר יותר התיישב באנטיוכיה וסיים את הקריירה הפוליטית שלו.

נפטר בשנת 1939, זמן קצר לפני שמחוז אנטיוכיה סופח לתוך הרפובליקה הטורקית, פעולה שבחייו הוא התנגד לקיומה בתוקף.

== ראו גם ==
* נשיא סוריה

== קישורים חיצוניים ==

* [https://peoplepill.com/people/subhi-barakat/ סובחי ברכאת], באתר PeoplePill
* משה שרת, [http://sharett-old.migvan.co.il/cgi-webaxy/sal/sal.pl?lang=he&ID=366979_sharett&act=show&dbid=bookfiles&dataid=2559 'סביבנו נסערה' - על סוריה מרץ 1920], באתר העמותה למורשת משה שרת

קטגוריה:האימפריה העות'מאנית: אישים
קטגוריה:פוליטיקאים סורים
קטגוריה:נשיאי סוריה
קטגוריה:ילידי 1889
קטגוריה:נפטרים ב-1939
דיימלר SP250

דיימלר SP250 (באנגלית: Daimler SP250, היה קרוי: Daimler Dart (רשמית בשלב התכנון בלבד, אבל השם Dart השתרש) היא מכונית ספורט רודסטר מתוצרת יצרנית הרכב "The Daimler Company Limited " אשר יוצרה בין השנים 1959 – 1964 בבריטניה ומשנת 1960 נשלטה על ידי יצרנית המותג יגואר.

=="דיימלר SP250"==
* יוצרו 2,645 יחידות. כ-2/3 מהדגמים שיוצרו יוצאו לארצות הברית.
* גוף דגם ה-"דיימלר SP250" נבנה מפיברגלס.
* בסיס ברזל יצוק.
* 2 מושבים.
* מנוע בנזין, הנעה אחורית.
* מאייד כפול מסוג "SU".
* בלמים: 4 בלמי דיסק.
* גימור פנים מפואר (לוח המחוונים, מושבים ולוחות הדלתות מכוסים בעור ורצפה מכוסה צמר דק).

===דגמים===
* "Daimler SP250" - רודסטר, 2 דלתות.
* "Daimler SP250 MGC GT" - תצורה 3 דלתות, גג קשיח.
* "Daimler SP250 Special".

=="דיימלר SP250" כניידת משטרה==
בין עשרים ושש לשלושים ניידות "דיימלר SP250" בצבע שחור שימשו את משטרת המטרופוליטן הבריטית בלונדון. אלה שימשו את מחלקת התעבורה כדי להשיג כלי רכב מהירים, ובמיוחד רוכבי אופנוע.

מכוניות המשטרה השתמשו בתמסורת אוטומטית "בורג-וורנר" דגם 8 אוטומטי בעל 3 הילוכים, לאחר שמשטרת המטרופוליטן מצאה שהיא יעילה יותר לעבודות בעיר ולמרדפים מהירים. בנוסף נמצאה גם חסכונית יותר, ונמנעה שחיקת המצמד במכונית בעלת תמסורת ידנית עם שימוש בין 18 ל-24 שעות ביממה.

משטרת התנועה בבריסטול, קיימברידג', ליברפול, מנצ'סטר, סאות'אנד-און-סי ומחוז סארי השתמשה גם בניידות "דיימלר SP250" לאכיפת המהירות, וכך גם כוחות המשטרה באוסטרליה ובניו זילנד.

==גלריה==
<gallery mode="packed" heights="90">
קובץ:Daimler SP 250 (33787398605).jpg | "דיימלר SP250"
קובץ:Daimler SP250 Heck.jpg | "דיימלר SP250"
קובץ:Daimler SP250 1960 2.JPG | "דיימלר SP250", שנת 1960
קובץ:Daimler SP250 1960 1.JPG | "דיימלר SP250", שנת 1960
קובץ:Daimler SP250 1960 3.JPG | "דיימלר SP250", שנת 1960
קובץ:Daimler SP250 (1963) - 14438507224.jpg | "דיימלר SP250", שנת 1963
קובץ:Daimler England, Swiss licence registration VD-103417 pic1.JPG | "דיימלר SP250"
קובץ:Daimler SP250 Dart green Cockpit.jpg | "דיימלר SP250" - מבט לתא הנהג ולוח מחוונים
קובץ:Daimler SP250 (1962) & MGC GT (1969) (34060612280).jpg | "דיימלר SP250" דגם "MGC GT", שנת 1969 (מימין)
קובץ:Daimler SP250 (1962) & MGC GT (1969) (33635546523).jpg | "דיימלר SP250" דגם "MGC GT", שנת 1969 (מימין)
</gallery>

<gallery mode="packed" heights="100">
קובץ:Daimler SP250 Special (1963) (30387930584).jpg | "דיימלר SP250" דגם "Special", שנת 1963
קובץ:Daimler SP250 Special (1963) (31095101081).jpg | "דיימלר SP250" דגם "Special", שנת 1963
</gallery>

==ראו גם==
* דיימלר 22
* דיימלר פריליין
* דיימלר 250

==קישורים חיצוניים==

* 

==הערות שוליים==

קטגוריה:מכוניות ספורט
קטגוריה:מכוניות קבריולה
קטגוריה:דגמי מכוניות שהושקו ב-1959
קטגוריה:מכוניות בריטיות
קטגוריה:מכוניות עשויות פיברגלס
ברוק או'הרן

ברוק או'הרן (באנגלית: Brock O'Hurn; נולד ב-19 באוגוסט 1991),הוא דוגמן, שחקן ומאמן כושר אמריקאי.

== ביוגרפיה ==
או'הרן נולד בסקרמנטו, קליפורניה, הבן השני לפייג' (הילנברנד) ואדם הרן, שנפרדו כשהיה בן תשע. יש לו שתי אחיות, אספין וקרלי, ושני אחים דגן ודרייק. הוא ממוצא אנגלי, אירי, צרפתי וגרמני. 

או'הרן גילה עניין בפיתוח הגוף בשנת הלימודים השנייה שלו בתיכון לאחר שלא היה מרוצה מגופו, ומשקלו היה באותה עת 135 קילו.

עבד כדוגמן עבור חברת האופנה אברקרומבי אנד פיץ'.

== קריירה ==
או'הרן זכה לתהילה בינלאומית באמצעות חשבון האינסטגרם שלו. הוא סיפר שהיה מבולבל מהתהילה הפתאומית.<ref></ref> 

בשנת 2016, או'הרן שיחק לראשונה בסרטו של טיילר פרי "ליל כל הקדושים של מדיאה" <small>(אנ')</small> ולאחר מכן שב לסרט ההמשך "ליל כל הקדושים של מדיאה 2" <small>(אנ')</small> משנת 2017. 

בשנים 2016–2017 הוא גם כיכב בשתי עונותיה של סדרת הטלוויזיה "Too Close to Home", פרי יצירתו של טיילר פרי עבור ערוץ הטלוויזיה TLC <small>(אנ'),</small> בתור ברודי אלן.<ref></ref> 

בשנת 2019 ושוב בשנת 2022 הגיח או'הרן לתפקידי אורח בסדרת הדרמה זוכת הפרסים "אופוריה" מבית HBO, אשר נוצרה על ידי התסריטאי והמפיק היהודי-אמריקאי סם לוינסון, המבוססת על הסדרה ישראלית באותו השם שנוצרה על ידי רון לשם, דפנה לוין וטמירה ירדני.

בשנת 2022 שיחק בתור טורסטן בעונה השנייה של הסדרה "משפחת ג'מסטון" <small>(אנ')</small> שיצר דני מקברייד עבור רשת הטלוויזיה HBO. בהמשך השנה גילם את המתאגרף האגדי האלק הוגאן בעונתה השלישית של קומדיית המצבים "רוק הצעיר" שיצר דוויין ג'ונסון עבור "NBC", ומבוסס באופן רופף על חייו המקצועיים. 

בשנת 2023 שיחק בסדרת המערכונים של הולו "ההיסטוריה המטורפת של העולם – חלק 2 <small>(אנ')</small> שיצרו מל ברוקס, ונדה סייקס וניק קרול, המשמשת כהמשך לסרט משנת 1981 שכתב וביים ברוקס, עם מערכונים פרודיים על אירועים מתקופות שונות של ההיסטוריה האנושית.

בשנת 2024 שיחק בקומדיה הרומנטית של נטפליקס "משחק על אמת" <small>(אנ')</small> בתור בריידי סטראטון. 

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2016
|ליל כל הקדושים של מדיאה <small>(אנ')</small>
|רונלאדו "הוראס"
|
|-
|2017
|ליל כל הקדושים של מדיאה 2 <small>(אנ')</small>
|רונלאדו "הוראס"
|
|-
|2021
|The Resort
|כריס
|גם מפיק-שותף
|-
|2022
|Desperate Riders
|טאצ'
|
|-
| rowspan="2" |2024
|משחק על אמת <small>(אנ')</small>
|בריידי סטראטון
|
|-
|The Friendly
|"הנשר"
|
|-
| rowspan="2" |TBA
|The Iron Door
|כריס
|
|-
|The Trainer
|
|
|}

=== טלוויזיה ===
{| class="wikitable sortable"
! שנה
! סדרה
! תפקיד
! הערות
|-
| 2016–2017
| Too Close to Home 
| ברודי אלן
| תפקיד ראשי (2 עונות); 16 פרקים
|-
| 2019, 2022
| אופוריה
| לוחם
| 2 פרקים
|-
| 2020
| The Real Bros of Simi Valley
| קיטו
| 3 פרקים
|-
|2022
|משפחת ג'מסטון <small>(אנ')</small>
|טורסטן
|6 פרקים
|-
|2022–2023
|רוק הצעיר
|האלק הוגאן
|3 פרקים
|-
|2023
|ההיסטוריה המטורפת של העולם – חלק 2 <small>(אנ')</small>
|ישו
|2 פרקים
|}

==קישורים חיצוניים==
* 

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
קטגוריה:מדריכי כושר
קטגוריה:אמריקאים שנולדו ב-1991
שקופים 2

שקופים 2 הוא אלבום האולפן השישי של הזמרת-יוצרת הישראלית קרן פלס. האלבום יצא לאור ב-11 באפריל 2024, על ידי חברת התקליטים הד ארצי.

==רקע והפקה==
ב-1 בנובמבר 2020, יצא האלבום "שקופים". ביום צאתו של הסינגל "אין סוף ללילה", הכריזה פלס על שמו של האלבום הבא שלה – "שקופים 2". האלבום מהווה המשך לפרויקט "שקופים", אשר חלקו הראשון יצא בזמן מגפת הקורונה. כמו האלבום הקודם, אלבום זה מכיל שיתופי פעולה זמרים ויוצרים שונים. האלבום כולל גם מספר הקלטות מביצועים חיים. האלבום יצא במהלך מלחמת חרבות ברזל, ופלס מארחת בו את יובל שרעבי, שבן זוגה נחטף לעזה ואת שיר יעקב, ששני אחיה ואביה נחטפו גם הם, ושתיהן התארחו לצד פלס במסגרת "הכוכב הבא". בדומה לחלקו הראשון של הפרויקט, האלבום הופק על ידי גלעד שמואלי, למעט השיר "שתי גדות" שהופק על ידי אורי זך. האלבום כולל לראשונה שיר שלא בוצע על ידי פלס, אלא רק נכתב והולחן על ידה. בנוסף, מופיעים באלבום חידושים לשירים "שתי גדות", מתוך אלבומה של מירי מסיקה "חדשות טובות", ו"באת לי פתאום", מתוך אלבומה הקודם של פלס. השיר "שתי גדות" הוקדש ליונת אור, שנרצחה במהלך הטבח בבארי.

==סינגלים==
* "אין סוף ללילה" - יצא לאור ב-1 בנובמבר 2020, כסינגל הראשון מתוך האלבום.
* "אושר בא והולך" - דואט עם מוש בן ארי, יצא לאור ב-4 ביולי 2021.
* "ימים אחרים" - יצא לאור ב-29 בספטמבר 2021.
* "מרחק הזמן" - שיר בביצועה של מירי מסיקה, יצא לאור ב-14 באוגוסט 2022.
* "לא אבודים" - דואט עם שלמה ארצי, יצא לאור ב-28 בנובמבר 2022.
* "מישהו שמח בשבילי" - יצא לאור ב-14 במאי 2023.
* "שתי גדות" - דואט עם מירי מסיקה, יצא לאור ב-12 בדצמבר 2023.

==רשימת רצועות==
כל השירים באלבום נכתבו והולחנו על ידי קרן פלס והופקו על ידי גלעד שמואלי, למעט: "שוב", נכתב על ידי דפנה עבר הדני והולחן על ידי שמוליק קראוס. "תודה" נכתב והולחן על ידי פלס בשיתוף עם רמי קלינשטיין. "הלב שלי פתוח" נכתב והולחן על ידי פלס בשיתוף עם בניה ברבי. "שתי גדות" הופק על ידי אורי זך.

== היסטוריית יציאות לאור ==
{| class="wikitable sortable"
|+ תאריכי יציאות לאור ופורמטים עבור שקופים 2
!אזור
!תאריך יציאה
!פורמט (ים)
!חברת תקליטים
!מקור
|-
!כלל העולם
|11 באפריל 2024
|הורדה דיגיטלית • הזרמת מוזיקה
|הד ארצי
|
|}

==קישורים חיצוניים==
* 

== הערות שוליים ==

קטגוריה:אלבומי 2024
קטגוריה:אלבומי קרן פלס
קטגוריה:אלבומי המשך
קטגוריה:אלבומים בעברית
קטגוריה:אלבומי חברת הד ארצי
פאל שומודי (הומוריסט)

פאל שומודי (בהונגרית: Somogyi Pál; בודפשט, 10 ביוני 1924 – גרמניה המערבית, 10 בדצמבר 1983) היה משורר, הומוריסט, עיתונאי יהודי-הונגרי, ניצול שואה.

==ביוגרפיה==
אין פרטים על חייו בתקופה שלפני השואה. הוא גויס לשרות העבודה בשנת 1944 (עבודות כפייה ליהודים עבור הצבא ההונגרי), אך בהשוואה לעובדי כפייה יהודים אחרים, שובץ גם הוא ליד בודפשט בפלוגה יהודית מובחרת של אינטלקטואלים מבודפשט ובה היו גם 16 תלמידים של בית המדרש לרבנים בבודפשט. כמה דמויות בקבוצה זו הפכו מאוחר יותר מוכרות מאוד, בעלי שם כמו המשורר ג'רג' שומיו, פרנץ קארינתי, לאסלו אוראי (אז אונגאר), לימים פרופסור לרפואה, ויאנוש קומלוש).

משנת 1946 הוא הופיע ברדיו ההונגרי עם ההומורסקות שלו. משנת 1952 היה כתב של העיתון ההיתולי לודאש מתי. הוא הופיע בקביעות בטלוויזיה ובתיאטרון הקברט של הרדיו, שם בן זוגו היה במקרים רבים חברו העיתונאי וההומוריסט, ג'רג' מיקש. הוא היה מחבר-שותף למערכונים הבאים (בין היתר): שתי השמועות, המשחק הגדול, שני הליצנים, פרשן מבוקש, אב ובנו בגן החיות, פינג-פונג. הוא כתב הומורסקות, סקצ'ים, סאטירות. יצירותיו בוצעו על ידי תיאטרונים רבים כמו: הבמה העליזה, הווריאטה הקאמרי, בימת מיקרוסקופ ובימת רדנוטי מיקלוש.

מספר הופעות הבכורה של יצירותיו שנרשמו על שמו במאגר התיאטרון: 13.

== עבודותיו ==
=== ספריו ===
* פסטורלה (שירים, 1945)
* סצנות, מהתילות (עם שאנדור קישיו, 1960)
* דקמרון של בודפשט (הומורסקות, 1964)
* אני רץ אחר כספי (הומורסקות, קריקטורות, עם הגרפיקאי אישטוואן הגדוש, 1966)
* דקמרון חדש של בודפשט (הומורסקות, 1968)
* נא להאנח (הומורקות, קריקטורות, עם הגרפיקאי ג'רג' וארנאי, 1985)

=== תוכניותיו בטלוויזיה ===
* מועדון ההומוריסטים (סדרה, 1971–1972)
* אהבה במחיר מבצע (סרט טלוויזיה עם רוברט באן, 1974)

=== משחקי הרדיו שלו ===
* אבל מאוחר (1948)
* יחד על הדנובה (1950)
* אה, זה מאוד נוגע ללב (1958)
* קול שמחפש משחק קול ברדיו (1960)
* דג שתפס שועל (1963)

=== בקברט של הרדיו ===
* ספר הג'ונגל של בודפשט (מחבר משותף: ג'רג' מיקש, 1963)
* דיירי משנה בשדה הדם
* בחירת שעיר לעזאזל
* דיגולטו
* דקמרון של בודפשט 1–2. ( בימת קארינתישל הרדיו ההונגרי 1979)
* סחרחורת הנישואין (1992)
* מסתרי אפיית הבלינצ'ס (1993)

== הוקרה ==
* טבעת קארינתי (1978), במשותף עם ג'רג' מיקש

== לקריאה נוספת ==
* מיקלוס קפושי (עורך): לקסיקון ההומור (2001) 
* [http://www.szinhaziadattar.hu/ מאגר התיאטרון]
* לאסלו מיילאט מיקש: עדויותיו של הומוריסט מדוכא (הוצאת גלוריה, 2008)
* קברט הרדיו - 1975 
* קברט הרדיו - 1978 
* טיוודאר פרקשהאזי : 22 טיפשים מקברט הרדיו (1987) 

== קישורים חיצוניים ==

קטגוריה:עיתונאים יהודים הונגרים
קטגוריה:משוררים יהודים הונגרים
קטגוריה:הומוריסטנים יהודים
קטגוריה:אישים במחנות שרות העבודה (הונגריה)
קטגוריה:ניצולי השואה
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1924
קטגוריה:הונגרים שנפטרו ב-1983
סמל העיר קריית אונו

סמל העיר קריית אונו, סמלה הרשמי של העיר והעירייה, אומץ ב-1954.

== תיאור הסמל ==
סמל מורכב מאיור של עץ הדר המורכב מעיגול ירוק ובתוכו שלושה עיגולים כתומים קטנים, ממנו יוצא קו שחור כלפי מטה, גזע העץ, ומשני עבריו עלים ירוקים גדולים. ציור זה וצבעיו, כתום וירוק, מסמלים את הפרדסים שבאזור ואת הצבעוניות והיופי של העיר. מאחורי העץ יש חומת אבנים שמסמלת את הבניה בעיר.

== היסטוריה ==
הסמל אומץ על ידי ועדה שהקים ראש המועצה הראשון של קריית אונו, יעקב כהן, לאחר פרישתו של היישוב ממועצה אזורית אונו ב-1954.

ב-2010, לכבוד חגיגות 70 השנים להקמת העיר, נערך סקר בקרב תושבי העיר לבחירת סמל מתוך שש אפשרויות. הסמל הנבחר כלל את סמלה הרשמי של העיר לצד המספר 70 בצבעי ירוק וכחול, ומימינו עיגולים רבים בצבעי כחול, ירוק וכתום, חופפים אחד לשני ויוצרים צורה של בועות סבון, לסמל התווסף המוטו "איכות חיים".

ב-2020, לכבוד חגיגות 80 השנים להקמת העיר, אומץ סמל נוסף, דומה לסמל ה-70, שכלל את המספר 80 לצד סמלה הרשמי של העיר. מהמספר "פרחו" כלפי מעלה גרסאות מוקטנות בצבעי ירוק וכתום של סמל העיר. הסמל נבחר מתוך ארבעה עיצובים אפשריים במסגרת סקר אינטרנטי שנערך בין תושבי העיר.

== הערות שוליים ==

קריית אונו
קטגוריה:קריית אונו: תרבות
סמל העיר חולון

סמל העיר חולון, סמלה הרשמי של העיר והעירייה, אומץ ב-1946.

== הסמל הרשמי ==
בול דואר הנושא את סמל העיר

סמל העיר נבחר מבין מספר הצעות על ידי ועדה ציבורית ב-1946. העיצוב שנבחר עוצב על ידי הציירת אסתר ברלין-יואל, אשתו של הרופא חיים ברלין. הוא הונצח על בול של דואר ישראל שהונפק ב-9 ביולי 1969 בערך נקוב של 0.05 ל"י, בעיצוב האחים שמיר.

הסמל מורכב ממגן בעל מסגרת כחולה ושדה תכלת המייצג שמיים כחולים (לפעמים מופיע בלבן). במרכז הסמל עץ שקמה ירוק הצומח מדיונת חול כתומה תלולה. צורת הדיונה יוצרת אלכסון לאורך הסמל שמחלק אותו לשניים. ברקע ניתן לראות בתי אבן קטנים. מוטיבים אלו בסמל מציינים את הקמתה של העיר על דיונות החול, העצים שהיו בה ואופן הקמתה. לסמל כתר בצורה המזכירה מגדל מים ומשני צידיו צורות כחולות, אשר משרות לכל הכתר מראה של ביצורי טירה. לאורך הצורה חקוקה הכתובת "אף על פי כן ולמרות הכל", הלקוחה מהשיר "ארץ ישראל" מאת המשורר דוד שמעוני. בחירת הכתובת נועדה לסמל את הקשיים בהקמתה של העיר.

== סמליל ממותג ==
בספטמבר 2012 עוצב סמליל ממותג לעיר שבשימוש בחלק מפרסומיה. הסמליל עוצב על ידי משרד המעצבים "רלבנט דיזיין". סמליל ממותג שמורכב משם העיר חולון בכתב יד עברי, כאשר כל אות מסמלת את אחד ממאפייני ומוסדות העיר וצבועה בצבע אחר:
* האות ח - צבועה באדום, מייצגת את מוזיאון העיצוב חולון.
* האות ו' הראשונה - צבועה בצהוב, בצורת ספר ומייצגת את עולם הספרות ואת ספריית המדיטק וגני הסיפור.
* האות ל - צבועה בכחול, מייצגת את פארק המים ימית 2000 וצורתה שמזכירה תו מוזיקלי מייצגת את מוסדות ואירועי המוזיקה שבעיר.
* האות ו' השנייה - צבועה בכתום, מייצגת את מוזיאון הילדים חולון.
* האות ן - צבועה בירוק, מייצגת את בניין עיריית חולון והבנייה החדשה בעיר.
לצד הסמליל מופיעה גרסה מוקטנת של סמל העיר ומתחתיו המוטו "חולון. עיר הילדים.".

== קישורים חיצוניים ==

== הערות שוליים ==

חולון
קטגוריה:חולון: תרבות
סמל העיר רמת גן

סמל העיר רמת גן, סמלה הרשמי של העיר רמת גן והעירייה, אומץ בנובמבר 1958. הסמל מופיע על דגלה של העיר, על רקע כחול.

== תיאור הסמל ==
הסמל מורכב ממגן בעל שדה ירוק מוטען בצורת כוכב משושה מעוגל, המזכיר מגן דוד, ומוקף ב-7 כוכבים משושים לבנים קטנים. הצבע הירוק מסמל את גני העיר, מהם שמה, הכוכב הגדול, מגן הדוד, מסמל את העם היהודי ו-7 הכוכבים מסמלים את יום העבודה בן 7 שעות שהופיעו גם בדגל שבעת הכוכבים שהופיע בחזונו של בנימין זאב הרצל.

בתוך צורת הכוכב הגדול איור נוף המציג שמש זורחת ומאירה את הסמל. השמש מסמלת הן את האור והחום המאפיים את ארץ ישראל והן את "היום החדש המפציע לעם ישראל".

במרכז הכוכב עץ תמר, מתחתיו טנא ובו אשכול ענבים ופירות הדר ויצולי מחרשה מופיעים לרוחב הסמל, כולם מסמלים את עברה החקלאי של העיר.

בחלקו הימני התחתון של הכוכב מצוירת חומת אבן, כסמל לתנופת הבניה בעיר ושלושת העצים הצומחים ממנה מסמלים את היותה עיר גנים. בצידו השמאלי של הכוכב מבנה תעשייה עם ארובה מסמל את התעשייה שהוקמה בעיר.

בתחתית הסמל קלף ועליו שם העיר, "רמת-גן".

== היסטוריה ==
בול דואר הנושא את סמל העיר
הסמל אומץ באופן רשמי בנובמבר 1958. סמל העיר הונצח על בול של דואר ישראל שהונפק ב-9 ביולי 1969 בערך נקוב של 0.80 ל"י בעיצוב האחים שמיר.

== קישורים חיצוניים ==

== הערות שוליים ==

רמת גן
קטגוריה:רמת גן: תרבות
סמל המועצה המקומית אזור

סמל המועצה המקומית אזור
סמל המועצה המקומית אזור, סמלה הרשמי של המועצה המקומית אזור, אושר ב-30 ביולי 1970.

== תיאור הסמל ==
[[מצודת המישור באזור, המופיעה על הסמל]]
הסמל מורכב ממגן בעל שדה תכלת חצוי באלכסון על ידי פס שחור. לאורך הפס מפוזרים 7 כוכבים מחומשים לבנים. הפס השחור מסמל את כביש 44, שהיה בעבר הכביש המרכזי מתל אביב לירושלים, ועליו יושבת המועצה. שבעת הכוכבים מסמל את שבעת הנוטרים שנפלו בפריצת הדרך לירושלים בתחילת מלחמת העצמאות.

משמאל לאלכסון השחור איור של מבנה אבן עתיק ומתחתיו שיחי צבר, שמסמלים את עברה של המועצה. מבנה האבן העתיק מסמל את האתרים העתיקים שבשטחה, כגון מצודת המישור. שיחי הצבר מסמלים את העיירה הערבית יאזור, שהייתה בשטח המועצה, והתרוקנה מתושביה במהלך מלחמת העצמאות.

מימן לאלכסון השחור מאויר יישוב לצד שדות, ובו מבני תעשייה ופרדסים, כסמל לאזור המודרנית.

בשנת 2022, סמל המועצה עבר מיתוג מחדש, אך עדיין יש שימוש בסמל המועצה המקורי.
על פי העירייה: 
== הערות שוליים ==

אזור
קטגוריה:אזור
יוהאן, ארכידוכס אוסטריה

יוֹהָאן, ארכידוכס אוסטריה (בגרמנית: Johann von Österreich; 20 בינואר 1782 – 11 במאי 1859) לבית הבסבורג היה מצביא מטעם האימפריה האוסטרית בדרגת גנרל-פלדמרשל, אשר שירת במלחמות הנפוליאוניות ומאוחר יותר שימש כמדינאי בתור עוצר הרייך של האימפריה הגרמנית בשנים 1848 ו-1849 אשר נוצרה מתוך הקונפדרציה הגרמנית במסגרת אביב העמים.

== ביוגרפיה ==
=== מצביא ===
יוהאן נולד כבנם התשיעי של לאופולד השני, קיסר האימפריה הרומית הקדושה, ומריה לואיסה, נסיכת ספרד, ילידי פירנצה, 20 בינואר 1782, דאז הדוכסות הגדולה של טוסקנה. הוא התחנך בקפידה, ובשנת 1800, כשהיה רק בן 18, היה הפך למפקד ראשי של צבא אוסטריה עקב המלחמות הנפוליאוניות.

הוא צעד קדימה לממלכת בוואריה, במסגרת הקואליציה האנטי-צרפתית השנייה ונתקל בצבאו של נפוליאון בונפרטה בהוהנלינדן, שם ספג תבוסה חמורה במהלך ה-3 בדצמבר, שבעקבותיה באה מפלה שנייה בזלצבורג ב-14 בדצמבר.

לאחר הסכם השלום בפברואר 1801 הוא הפך למנהל ראשי של מחלקות הביצור וההנדסה ברחבי האימפריה האוסטרית. במיוחד התעניין בשלום ורווחת טירול, ולאחר שכיהן כשר המלחמה בין השנים 1803–1805, מונה בשנה האחרונה לפיקוד על הצבא המוצב במחוז זה.

לאחר פרידתה של טירול מאוסטריה, הוא תכנן באמצעות מרד אזרחי התנגדות לצרפתים במסגרת הקואליציה האנטי-צרפתית החמישית בשנת 1809 נגד אדוניהם החדשים, ופיקד בהצלחה על הצבא שפעל שם ובחצי האי האפניני, והביס את המשנה למלך אז'ן דה בוארנה ב-16 באפריל בהתנגשות כוחות חשובה ליד סיציליה.

יוהאן נסוג כששמע על המצב הקריטי של וינה. בנסיגתו הוא ספג שתי תבוסות, וניסיון לאחד את כוחותיו עם אחיו בוואגראם הסתיים בכישלון צבאי. הוא התפטר מפיקודו זמן קצר לאחר שלום אוקטובר 1809, ואחר כך היה מעט מודאג בענייני הצבא. לבסוף הניצחון על נפוליאון במאה הימים בוצע בלי תמיכתו.

=== מדינאי ===
הוא התגורר בגראץ, עיר שהעניק לה הטבות ציבוריות רבות, עד לשנת 1848, אז נבחר כעוצר הכס של האימפריה (רייך-ורוזר) על ידי הפרלמנט החוקתי של הקונפדרציה הגרמנית בפרנקפורט במהלך אביב העמים.

בתפקיד זה הוא התמסר בעיקר להגנה על האינטרסים של בית הבסבורג מפני ההשפעה ההולכת וגוברת של ממלכת פרוסיה; ומהלך זה הוא המשיך לאחר מינויו של המלך הפרוסי לנשיא הקונפדרציה. בתום תקופת כהונתו ב-20 בדצמבר 1849, שבינתיים הפכה לסמלית בלבד, הוא פרש שוב לגראץ.

== אילן יוחסין ==
הוא נישא בנישואים מאורגנים בשנת 1827 עם אנה פלוכל, בתו של מנהל דואר; מנישואיהם נולד בן אחד, פרנץ, רוזן מראן.

== ראו גם ==
* הקונפדרציה הגרמנית
* בית הבסבורג
* המלחמות הנפוליאוניות

== קישורים חיצוניים ==

* יוהאן, ארכידוכס אוסטריה, האנציקלופדיה הבינלאומית החדשה

קטגוריה:פוליטיקאים אוסטרים
קטגוריה:המלחמות הנפוליאוניות
קטגוריה:בית הבסבורג
קטגוריה:האימפריה האוסטרית: אישים
קטגוריה:ילידי 1782
קטגוריה:אוסטרים שנפטרו ב-1859
התיאטרון הרומי בבוסרה

התיאטרון הרומי בבוסרה הוא תיאטרון רומי גדול בבוסרה במחוז דרעא שבדרום מערב סוריה.

== היסטוריה ==
התיאטרון נבנה ברבע השני או במחצית השנייה של המאה השנייה לספירה, והוא בנוי מאבני בזלת שחורה. סביר להניח שהתיאטרון נבנה בתקופת שלטונו של טראיאנוס, שכבש אותה ב-106 ודאג לסלילה מחדש של הדרך שקישרה את איילה בדרום אל העיר בוסרה.<ref name="Unesco"></ref>

התיאטרון נבנה במקור מחוץ לחומות העיר, אך הוקף לחלוטין בתקופה מאוחרת בביצורי המצודה האיובית.

התיאטרון שימש עיר שהיו בה בעבר 80,000 תושבים.<ref name="Unesco2"></ref> רוחב התיאטרון 102 מטר, היו בו מושבים לכ-15,000 איש והוא לפיכך מהגדולים באימפריה הרומית. 

התיאטרון הוא אחד השמורים ביותר בסוריה וגם ברחבי האימפריה הרומית. התיאטרון שוחזר באופן מהותי בין השנים 1947–1970. חללו הכיל לפני כן כמויות גדולות של עפר שככל הנראה תרמו לשימורו.

=== מלחמת האזרחים בסוריה ===
האתר נוסף בשנת 2013 לרשימת אתרי המורשת העולמית בסיכון של אונסק"ו.

האתר נפגע במלחמת האזרחים בסוריה בשל פעילויות צבאיות שונות שנערכו בסמוך. למשל, צלפים היו פעילים באתר.<ref></ref><ref></ref>

== קישורים חיצוניים ==

<div style="direction: ltr;">
* Arthur Segal, "[https://books.google.co.il/books?id=dlXuSNDv8KQC&pg=PA53&redir_esc=y#v=onepage&q&f=false Bosra]", Theatres in Roman Palestine and Provincia Arabia, Leiden; New York: E.J. Brill, 1995, pp. 53-55, .
</div>
== הערות שוליים ==

התיאטרון הרומי בבוסרה בתוככ מצודה האיובית (תצלום מ-2017)
קטגוריה:סוריה: אתרי מורשת עולמית
קטגוריה:סוריה: אתרים ארכאולוגיים
בוסרה